Ó, tök cuki lett. Várj, már itt is van!
Szia, csajszi!
- Csak sikerült végre! - Ugye?
Szia!
- De cuki ez a ruha! - Gyere, bemutatom a nővéremet!
- Szia! - Szia! Örvendek.
Annyira örülök, hogy megismerhetlek!
Ajaj, remélem, nem…
- Tessék. - Kösz.
Gyanú
A „FALSE FLAG” CÍMŰ SOROZAT NYOMÁN
KÉSZÍTETTE:
BISHOP'S GATE RENDŐRŐRS LONDON
Mr. Chopra, alapos gyanú merült fel, hogy részt vett egy emberrablásban.
A kihallgatást képben és hangban is rögzítjük.
Emlékeztetem, hogy nem köteles válaszolni a kérdésekre,
de a saját védelmének árthat, ha most elhallgat valamit,
amit később a bíróságon említene.
Bármi, amit mond, felhasználható ön ellen.
Tudom, hogy már kérdeztük, de a felvétel kedvéért ismételje meg:
biztos, hogy nem kéri ügyvéd jelenlétét?
Nem kérem. Csak valami félreértésről lehet szó.
Meglátjuk.
Őszinte leszek magával, azt remélve, hogy viszonozza.
Nincs időnk játszadozni.
Okkal hisszük, hogy egy ember élete veszélyben forog.
Ha őszinte, segíthetek magának.
Ha hazudik, nem fog menni.
Hol van Leo Newman?
- Halvány fogalmam sincs. - Ez valami vicc?
Az Egyesült Királyságban van?
Shiv szórakozik velem?
Azaz no komment.
Milyen Leo?
Felismeri ezt?
Leóról azóta nem tudni, hogy begyömöszölték a bőröndbe.
Mi a maszkok jelentősége?
Mit tudom én! Még csak nem is hallottam Leo Newtonról.
Newmanről.
Most komolyan emberrablónak néz?
Onnantól emberrablás, hogy váltságdíjat kérnek,
vagy küldenek bizonyítékot, hogy az illető él.
Amíg nem világos, mit akarnak a maszkosok, azt sem tudjuk, hogy ez terrorcselekmény,
politikai indíttatású tett, vagy szimpla zsarolás.
- Ezt most tőlem kérdi? - Tudja a választ?
Annyira hülyének néz, hogy ha sáros lennék,
nem ragaszkodnék ügyvédhez?
Akár nagyon okos húzás is lehet.
Mikor mehetek el?
Anyám tökre ki fog bukni.
Feleljen a kérdésekre, győzze meg
amerikai barátainkat, hogy egy befektetési tanácsadó,
akinek tré napja van,
és pár óra múlva otthon lehet! Oké?
Hogy „oké”-e?
A mai napot két éven át terveztük.
A vendégek a világ minden részéről jöttek, rohadt sok pénzt költve,
szóval nem „oké”, sőt, a lehető legmesszebb vagyunk az „okétól.”
De hajrá,
kérdezzen csak,
aztán beszélek a vőlegényemmel, aki történetesen ügyvéd,
arról, hogy mennyibe fog maguknak kerülni, hogy „oké” legyen a dolog!
Ismeri ezt a férfit?
Sose láttam.
No komment.
Ki ez a férfi?
Tudja, hol lehet most?
BANGOR ÉSZAK-ÍRORSZÁG
Seany?
Szia, nagyapa!
Ó, Sean!
Mondja el részletesen, mit csinált az USA-ban!
Fogtam egy taxit a reptéren, majd találkoztam a húgommal a hotelben.
- Monique-kal? - Az NYU-n tanul.
Most voltam először nála, el akartunk menni bulizni,
afféle leánybúcsút csapni, aztán együtt hazajönni.
- Őt is behozták? - Kérem, folytassa!
A szobám még nem volt kész, így elmentünk sétálni.
Volt egy kis shopping, aztán Mon hazaugrott,
én meg visszamentem a hotelbe.
Mikor volt ez?
Öt körül.
Azután?
Fél nyolcra beszéltük meg a találkát Monnal a bárba,
addig kipakoltam és pihiztem.
Elhagyta a szobát addig,
míg le nem ment a bárba a testvéréhez?
Asszem, a wellnessrészlegbe mentem le.
Igen, oda.
De amint beértem az öltözőbe,
Mon rám írt, hogy igyunk valamit a bárban,
mielőtt a havernői odaérnek.
Tehát be sem ment a fürdőbe?
Nem.
Találkozott valakivel, míg a hotelben császkált?
Összekaptam magam, és lementem Monhoz.
És ha tudni akarja, onnan hová mentünk, Monique-ot és a barátnőit kérdezze!
Én csak arra emlékszem, hogy volt kismillió bár,
valami klub is, aztán tánc meg pezsgő,
a drágábbikból, amivel egy faszi akart felszedni minket.
Az éjszaka során volt egyedül bármeddig is?
Nem. Azaz, amikor kimentem a budiba, de…
- Nem telefonált? - Szerintem üzenetet küldtem Joe-nak.
Ott a telóm maguknál, nézze meg!
Mikor ért vissza a hotelbe?
Gőzöm sincs.
Eléggé beciccsantottam.
Mont és a barátait a klubban hagytam, ő onnan jött a reptérre.
Kábé mikor lehetett?
Az sem rémlik, hogy kerültem ágyba.
Annyi van meg, hogy fogtam egy taxit, valahogy felmentem,
aztán az, hogy csörög az órám,
és rohanhattam a géphez.
A térfigyelő kamerákon nem látni, hogy visszatért a hotelbe.
Volt ott valami oldalsó bejárat. Asszem.
Amit nem látott a kamera?
Szóval nem hisz nekem.
New York jó messze van egy ilyen villámlátogatáshoz.
Gondolom, érti, hogy elég furának tűnik.
A húgom az egyetlen, akivel leánybúcsúzni akartam.
Mi olyan fura ebben? Ő a legjobb barátom.
PLETYKÁK NATRŐL MNDENÜTT. TERRORIZMUS?!?! MI A FASZ??
NE LÉGY MÁR SZEFÓS! DEHOGYIS!!!!
- Szia, Joe! - Hahó! Itt van a rendőrség.
- Mi ez az egész? - Fogalmam sincs.
Hívtam pár embert, aki tudhat valamit, de alszanak.
A vendégeim a szállóban vannak. Megyek én is.
Majd hívj!
Bármit hallasz, oké? Én is így teszek.
Kösz, Mon.
Oké.
Te tudod, mit tett?
Semmit.
Mondjam el, szerintem mit követett el?
Ne! Elnézést!
Aha.
Monique!
Mindjárt jövök, anya!
HOL VAGY, NAT? KELL A LÓVÉ. MOST AZTÁN BAJBAN VAGY, NATALIE!
Nincs sok időm.
Én is így vagyok ezzel.
Nagyapa, hányszor mondtam, hogy fújd el a gyertyát, ha lefekszel?
Tűzveszélyes.
Már alig látok. Minek gyújtsak lámpát, ha a gyertya is elég?
Ha nem látsz, minek a gyertya?
Csak nem adom fel teljesen!
Iszonyú hideg van itt.
Törődnöd kéne magaddal.
Semmi kaja nincs? Ezek egy éve lejártak.
Nem eszem konzervparadicsomot!
Akkor megmondtam, amikor idehoztad ezeket.
Sajnálom, hogy nem jöttem gyakrabban.
Keresett valaki? Járt valaki a háznál?
Csak a te embereid.
Hoznak ételt?
Ha beeresztem őket.
És nem kell látnom ahhoz, hogy tudjam, csóválod a fejed. Hagyd abba!
Oké. Jó.
Csodálkozni fogsz, mit tud kihozni egy éhes katona
egy babkonzervből egy kis fantáziával.
Jó gyerek vagy.
Bárcsak maradhatnék!
Hát, most legalább igazat mondhatok,
amikor a kérdésekre azt felelem, nem láttalak.
Jönnek, Seany, ugye?
Monique!
Mi ez az egész, anya?
Kihajítanak innen.
Semmi gond, nyugi! Házkutatást tartanak?
- Ki maga? - Monique Thompson. Hát maga?
Mit keresnek egész pontosan? Hol van Natalie lányom?
Házkutatási parancsom van. Ennél többet nem mondhatok.
Hová mész?
A bácsikám nincs jól. Elkóborolt.
- Kicsoda? - Ne törődjön vele!
- Szólj Terrynek, és menjetek a hotelbe! - Nem kéne átöltöznöd?
- Nem. - Vegyél kabátot!
Jól vagyok, anya!
Mit titkol?
No komment.
Mit csinált azután, hogy 10.16-kor bejelentkezett a hotelbe
múlt hétfőn délelőtt?
- No komment. - Megkérdezte, dolgozhat-e valahol,
míg a szobáját takarítják. Milyen munka volt ilyen fontos, Aadesh?
No komment.
A Cooper Newman képviselőivel való megbeszélésre készült?
Akiknek kiberbiztonsági szakértőnek adta el magát?
No komment.
Miért hazudott a családjának az útról?
No komment.
Tudja, ki a Cooper Newman PR-igazgatója?
Hogyne tudnám. Most nevezték ki nagykövetnek.
Mr. Chopra!
Egyben ő Leo Newman anyja.
Mit csinált a megbeszélés után?
Mit csinált másnap hajnal kettőkor?
Mondom, mit nem. Nem raboltam el senkit!
Mr. Chopra!
Csak három után jelentkezett be a hotelbe.
Késésben voltam. Rossz szokás.
Mikor kellett megtartania a beszédét?
A konferencia háromkor kezdődött, én fél ötre voltam beírva.
- A többi előadás nem érdekelte? - Nem igazán.
Milyen konferencia is volt ez?
Biztos vagyok abban, hogy tudja.
A Cooper Newman Alapítvány
a világ minden részén támogat intézményeket.
Az ilyen intézményekből jöttek előadók
beszélni a projektekről, amiket a támogatás finanszírozott.
Tulajdonképpen céges PR.
És Katherine Newman és Leo nevű fia végig ott voltak?
Gondolom. Mint mondtam, lekéstem az elejét.
Miért ment oda, Tara?
Mert az adományuk segített az egyetemi szakkönyvtár felépítésében.
Ezt értem. De miért maga?
Miért ne?
Felkérték, vagy önként jelentkezett?
Minden kollégámnak volt valami dolga, míg az én magánéletem…
elég komplikált.
Azaz önként jelentkezett.
Igen.
Ugyanolyan vonakodva, mint ahogy a beszédét mondta?
Megzavart az időeltolódás.
Még mindig zavar.
Miért nem ment el a gálavacsorára?
Ugyanezért. Ittam egy italt a bárban, hogy segítsen elaludni.
Beszélt valakivel?
A pultossal pár szót. Mással nemigen.
Aztán lefeküdtem.
Hánykor?
Fél tíz, tíz körül.
Elhagyta a szobáját ezt követően?
Igazság szerint igen.
Nem tudtam aludni,
és azt tettem, amit ilyenkor itthon szoktam. Sétáltam.
Gyakran fogja el az álmatlanság?
Néha.
De a séta megnyugtat.
Ilyenkor szedem rendbe a gondolataimat.
A nyugtató is segít, nem?
Járt a házamban?
BANGOR KIKÖTŐJE ÉSZAK-ÍRORSZÁG
Nicola.
Reméltem, hogy itt leszel.
Te vagy az, Sean?
Engedélyt kérek behatolni.
Hát…
úgy mondják, „fedélzetre lépni.”
„Fedélzetre lépni”?
Aha.
Várj!
Egyedül vagy, igaz?
Mi másért lennék itt?
Folytasd!
Hajózzunk ki!
TILSON - MOTOROS FUTÁR MÉG ESZMÉLETLEN
ÖREG FÓSZER SZERINT „NEM VOLT KAPCSOLAT”
Egész éjjel itt tart?
Holnap reggel indulnék a Maldív-szigetekre.
Vagy ma. Nem is…
Mennyi az idő?
Mire várunk?
Abban a világban, amiben egyre nehezebb felismerni,
mi az objektív igazság valamiről,
a tudományos kutatások, és az azoknak helyet adó laborok
annál inkább szent helynek számítanak,
ahogy a biztos pontok száma csökken.
Az egyetem nevében köszönetet mondok az alapítványnak.
Ez nem egy fáradt hang.
Hanem egy olyan, ami köszönetet mond egy ajándékért, amitől irtózik.
Viccesnek találja?
Csak eszembe jutott a lányom.
De nem, nem vicces.
Ismeri Leo Newmant, Tara?
Nem.
Soha nem találkoztak?
Nem.
De azt tudta, hogy az egyetemre jár, igaz?
Ugye?
- Igen. - Hiszen tiltakozott
a felvétele ellen.
Nem hiszem, hogy ez a megfelelő szó rá.
Megkérdőjeleztem a kapcsolatot az egyetemnek juttatott adomány
és Leo felvétele között.
A campuson elég nagy port vert fel a dolog.
És a sajtónak is szivárogtatott.
Hiszek az átláthatóságban, különben mindenki megszenvedi.
Sokakat felbőszíthetett.
Beleértve a főnökeit.
Az egy oktatási intézmény.
Az emberek átérzik a fontosságát, ha kiállunk a hitünkért.
Ami mi is a maga esetében?
A teljesítményelvűség.
Szóval, mi történt?
Volt egy belső vizsgálat. Nem találtak szabálytalanságot.
Leo a teljesítménye alapján jutott be?
Igen.
- Biztos benne, hogy nem ismeri? - Igen.
Furcsállom, mert ő viszont ismeri magát.
Amerikai kollégáink megtalálták Leo laptopját,
melyen a maga neve elég sokszor szerepel előadási jegyzetekben.
Nincs befolyásom arra, ki hallgatja meg az előadásaimat.
Értem. Miért hallgatott a Leóhoz fűződő kapcsolatáról,
amikor először említettem a nevét?
Mert nincs semmiféle kapcsolat. Aggályaim voltak.
Kivizsgálták. Tévedtem.
Még mindig nem tartja különösnek, hogy magának kellett
köszönetet mondania a Cooper Newmannek?
Lezárt ügy.
Van nekem fontosabb dolgom is.
Blue Robin Holdings.
Hm? Hogy mondja?
Ismerős a név?
- Nem. - Átvizsgáltuk az otthoni
és a munkahelyi számítógépeit.
A Blue Robin Holdings banki adatai szerepelnek a laptopján.
Rendszeresen utalnak
egy vauxhalli középületbe bejegyzett számlára.
Erről semmit nem tudok. Öö…
Utána kellene néznem.
Nekünk is.
Halló!
Nem kapok híreket tőled, Scott.
Nincs mit mondani. Még tart a gyanúsítottak kikérdezése.
De nem te végzed.
Nem. A joghatósággal kapcsolatban vannak kérdések.
Valóban?
Ennél jóval fontosabb, hogy van egy kölyök, aki 48 órája eltűnt,
és fogalmunk sincs, ki és miért rabolta el,
nem is beszélve arról, hogy hol van. Kifutunk az időből.
Tisztában vagyok vele.
Valóban? Hm?
Vajon meddig tartja titokban a legnagyobb kommunikációs ügynökség feje,
hogy elrabolták a fiát?
Az interneten kijött, hogy a bőröndben Leo Newman van, Scott.
Hamarosan mindenki megtudja.
Akár perceken belül. És az is kiderül,
hogy semmi nyomunk nincs,
amitől ez az egész globális problémává válik.
Dolgozunk a kiadatáson?
Persze.
Helyes.
A gyanúsítottak tették?
Még nem tiszta a kép.
Hát, akkor ülj be a kihallgatásra, és legyen tisztább! Vetted?
Rendben. Vettem.
Ez nagyon hiányzott.
Nem mondod…
Várj!
Tudod, hogy szeretem.
Ez milyen?
Szoros legyen!
Ez az!
Mit művelsz?
Sean.
Sean!
Kizárt.
Vészesen fogy az időnk. És Leóé is.
Örvendek. Scott Anderson.
Köszönjük a segítségét, Anderson ügynök.
A jelenléte nagy mértékben segíti a kommunikációt. Hol tartunk?
Natalie Thompson anyagi helyzetét alaposabban meg kell vizsgálni.
Tara McAllister fújt a Cooper Newmanre. Aadesh Chopra…
Ő pedig nem beszél. Láttam mindent.
Bizonyítékot viszont még nem.
Van elég indok bent tartani őket?
Még nincs, uram.
Elnézést, de négy brit állampolgár,
akik eleve elég közel élnek egymáshoz,
eltöltött egy éjszakát abban a hotelben, majd hazarepült.
Legalább ketten kötődnek a Cooper Newmanhez.
Ott tartottak konferenciát. A vendégek fele kötődik hozzájuk.
- Hazudnak. - Honnan veszi?
Tudja bizonyítani?
Ha van időm, és bekeményíthetek, igen.
Nem kérek gardedámot a kihallgatásaimhoz.
Közben Sean Tilson tör-zúz, miközben a célja felé halad,
legyen bármi is az.
Ő a kapcsolat a maszkos banda
és Leo fogvatartói közt. Ezért maradt New Yorkban.
Csak abban az esetben nem sorolom ezt be bűncselekmény-sorozatnak,
és kímélem meg magunkat rengeteg kíntól,
ha garanciát kapok, hogy Tilsont hamarosan elkapják.
Hadd üljek be, uram! Egy kis nyomás nem fog ártani.
Miből gondolja, hogy más válaszokat kap?
Tapasztalatból.
Rendben. De Vanessa kérdez.
Dolgozzanak össze! Eredmény kell.
Ez meg ki?
Scott Anderson, az FBI különleges ügynöke is részt vesz a kihallgatáson.
Továbbra is angol joghatóság alatt áll,
Anderson ügynök nem fog kérdéseket feltenni.
Miért pont a Park Madison?
Mert… azt akartam, hogy minden különleges legyen.
Bérlakásban laknak, ugye?
Negyven év alatt nincs, aki lakást tudna venni Londonban.
Olyanból sincs sok, aki luxushotelben száll meg, és uzsorásokkal üzletel.
Ha tudnak erről, akkor arról is, hogy nem az én tartozásom miatt kerestem.
Honnan van a pénz, amivel kifizeti, Natalie?
Nos, én…
- elég régóta spóroltam a nászútra. - Kápét?
Igen. Azért volt dollárban.
Amint eldőlt, hogy lagzi lesz, őrülten spórolni kezdtem,
és Mon azt mondta, vásároljak inkább hitelkártyára…
Ez akkor is sok pénz egy napra.
Mint mondtam, különlegeset akartam.
Hol váltott pénzt?
- Nem emlékszem. - Blokkja csak van róla.
Azt hittem, a maga szakmájában az ember odafigyel a könyvelésére.
Én meg azt, hogy a maga szakmájában csak bűnözőket vegzálnak.
Nem volt pénze az amerikai útra, ugye?
A számláját elnézve kész csoda, ha Birminghambe el tudna utazni.
A nejének persze azt mondta, ott van.
Miért ilyen puccos hotelbe ment, Aadesh?
No komment.
Ez meg mi? Lehetne, hogy ne csinálja?
- Mit? - A… Azt.
Hallotta, nem?
Láttuk az önéletrajzát, amit a Cooper Newmannek küldött,
és amiben hazudik az iskoláiról,
az eddigi munkahelyeiről, a karitatív tevékenységéről,
és a lakhatásáról is.
Már megint csinálta! Szabad neki ezt?
Maga egy hazug alak. Igaz, Aadesh?
Ez az a férfi, akinek a fotóját korábban mutattuk.
Az Interpol két éve adott ki nemzetközi elfogatóparancsot ellene.
Rendkívül veszélyes alak.
Múlt hétfőn álnéven szállt meg a Park Madisonban.
Itt látható a hallban, 17.15-kor.
Itt a bárban, 19.22-kor.
És itt van maga.
Követi a férfimosdóba.
- De azt állította, hogy soha nem látta. - Nem is láttam.
- Kérem, Mr. Chopra… - Nem!
Ha nem mondok semmit, bűnösnek tűnök.
Nem láttam a pasast.
- Beszélt vele? - Beszélni? Hol, a budiban?
Ott nem beszélünk. A plafont nézzük, miközben csurrantunk.
Lenézünk, amikor lerázzuk a végét, de akkor se kukucskálunk.
Nem igaz?
Egy szót sem váltottak?
- Nem. - Azt minden bizonnyal tudja,
hogy a nyilvános vécékben nincs kamera. Azt mond, amit akar.
És maga, Aadesh, egyre kevésbé tűnik szavahihetőnek.
Nem hazudok!
- Nem a fenét! - Anderson ügynök!
Egész napos terepszemlét tartott, majd a mosdóban megbeszéltek mindent.
Nem úgy volt, hogy nem kérdezhet?
Ez nem kérdés volt, hanem vád.
Mit mondott a Cooper Newman a megbeszélésről?
Miért? Mit gondolt, mit mondtak róla?
Csak kíváncsi voltam, ők hogy látták.
Most már ne nagyon várjam a hívásukat, mi?
Ezt senki nem teheti velem, Sean! Hallod?
Az sem érdekel, ha megtudja.
Az sem, ha elválik tőlem. Legyen!
Ez emberrablás!
Mit csinált a tárgyalás után?
Semmit. Kaját rendeltem, lefeküdtem.
Életében először jut el az egyik legmenőbb városba,
és el sem hagyja a hotelt.
Öt felnőttel élek egy akkora házban, mint ez a szoba, haver.
Az alvásnál nincs jobb.
És mit művelt hajnal kettőkor?
Mi? Se… Semmit.
A hotel szerint 1.43-kor befizetett egy filmre.
A címe Miami spinék.
Tudja, mit tennék, ha ki akarnék lógni,
de úgy, hogy később meggyőzhessek másokat, hogy bent voltam?
Indulás előtt nem sokkal befizetnék egy filmre.
Gondolván, úgyis lesz nyoma a vásárlásnak.
De tuti nem pornóra fizetne be.
Ha úgy néznék ki, mint maga, csakis arra.
Ez meg mit akar jelenteni?
Emlékszik a Miami spinék cselekményére?
Emlékszem. Maga is benne volt.
- Ó, vicces, de tudja… - Elég!
Nem vagyok hazug!
Érti? Nem vagyok az.
Sikeresebbnek állítottam be magam, mint vagyok,
mert a világ legnagyobb kommunikációs cégével tárgyaltam.
Azt akartam, vegyenek komolyan.
Ezért mentem abba a hotelbe.
És ezért nem említette a priuszát sem?
Ez nem kérdés volt?
Úgy tudtam, maga nem kérdezhet.
Nem hagy nyugodni ez a táska.
Milyen táska?
Amit a fürdő öltözőszekrényében hagyott.
Aztán végül átvette kicsekkoláskor, amikor a recepciós szólt.
Mi volt benne?
Piperecuccok. Mi más?
Mondjuk, kápé?
- Hogy micsoda? - Nem hagyott a szekrényben
egy pénzzel teli táskát valakinek?
Elment az esze?
Tudja, mit gondolok?
Maga a lóvés.
Egy ilyen akcióhoz három dolog kell.
Tervezés, technika és lenyomozhatatlan készpénz.
Magánál volt a lóvé.
Maga meg faszságot beszél.
Kölyök voltam. Egy megrovás volt az egész.
Amiről azt hittem, törlik, amint betöltöttem a 18-at.
Feltörte Anglia és Wales központi feladattároló szerverét,
és minden haverjának odaadta két érettségi feladatsorait,
használhatatlanná téve azokat.
Bevallottam mindent, ahogy most is.
Azért vallotta be, mert lebukott.
Az a mi bajunk, hogy múlt hétfőn éjjel a Park Madison hotel egyik lakójának
megvolt a szaktudása a kamerák átmeneti kikapcsolásához és felülírásához
a 15. emeleten, 11 perc erejéig.
A kamerák vették az emberrablást, amit aztán kidobott a netre
egy rakás lenyomozhatatlannak tűnő e-mail-címről.
Nem mindenki tudja, hogy kell ezt csinálni.
- De sokan igen. - Ahogy maga is.
De nem én tettem!
Én… azért hazudtam, mert kellett egy lehetőség!
Csak…
apa akarok lenni, ennyi.
Saját vállalkozást akartam. Gondoskodni a családról.
Csak ez érdekel.
Ó, duguljon már el!
ÉSZAK-ANGLIA
- Beszéltünk Steve-vel. - Daisy jól van?
- Tudja, mi van velem? - Steve azt mondja,
maga egyszer sem kelt fel és ment el sétálni álmatlanság miatt.
Hazudik.
Éppen válunk, és Steve mindent megtesz, hogy ártson nekem.
- De a gyereket neki ítélték. - Átmenetileg.
Mifelénk ritka, hogy az apának ítéljék a gyereket.
Lehet, hogy arrafelé
felvilágosultabbak a karrierre vágyó nőkkel kapcsolatban.
Marylandben?
Nemigen.
Steve-nek is van karrierje.
- Nem, munkája van. - Többet keres magánál.
Sokan keresnek többet, mint én. Steven kisebbrendűségének oka nem a pénz.
Hanem az intellektusa.
Sok férfinak kényelmetlen, ha egy nő belelát a fejükbe.
A válás okaként Steven a hosszú munkanapokat,
a vedelést, a más férfiaktól érkező sms-eket,
és az alapvetően szeszélyes viselkedést nevezte meg. Ráment a házasságuk,
és befolyásolta magát szülői feladatai ellátásában.
Csak bántani akar.
És tudja, hogy Daisy a leghatásosabb fegyvere.
JÉZUS, D, MIZU ANYUDDAL? MERT?
EGY OXFORDI TANÁRT ÓRÁRÓL VARRTAK BE!!!!
NEM Ő AZ. DE. A NEVE MCALLISTER.
VAN VIDEÓ IS, TESSÉK…
Soha nem hanyagolnám el. Mindent érte teszek.
ANYUDAT LETARTÓZTATTÁK!
KUSSOLJ
SITTRE MEGY? NEM! VALAMI FÉLREÉRTÉS.
MIT CSINÁLT, DAIS?!
Változnak a dolgok.
Maga meg Steve kölykök lehettek még, amikor összejöttek.
Aztán egy hiba, és bumm, szülő lett.
Ne merészelje a lányomat hibának nevezni!
A házasság kudarca óta van másik kapcsolata?
Senki komoly. Mi köze van ennek…
Hol találja a „senki komolyakat”?
- Maguknál van a telefonom. Egy appon. - Elég gyakran.
Akkor is felhozta volna ezt, ha férfi lennék?
Mikor használta utoljára?
A Park Madisonban például?
Azt mondta, szorítja magukat az idő.
- Használta, Tara? - Hogy valaki veszélyben van.
- Használta? - Lehet, hogy ránéztem.
Igen. De nem használtam.
Mármint szexre nem? Vagy nem kommunikált az appon keresztül mással?
Ezt… Ezt nem értem.
A végpontok közötti titkosítás miatt ez a platform
kiválóan alkalmas olyan kommunikációra, aminek semmi köze a szexhez.
Ugye?
Fogalmam sincs.
Engem csak a szex érdekel.
ZSIPP-ZSUPP KICSIDET VISZIK MÁR
KELL A MÁJAD HAMAR HÁT
Jól vagy, haver?
Fél óra, és elmegy innen.
Nem megyek sehová, míg meg nem mondja, hová visznek.
Mi? Komolyan?
A telefonja és minden lefoglalt tárgy itt marad.
Kérdés?
Oké.
1-ES BLOKK, FOLYOSÓ
Ez komoly?
Így döntöttem.
Elengedi őket?
Nem.
Taxi!
Nem szabadok.
Ha benne vannak, elárulják magukat.
És amikor megtörténik, mi is látni fogjuk.
TÉRFIGYELŐ KAMERÁK MŰKÖDÉSBEN
TÉRFIGYELŐ KAMERA - ÉLŐ
RENDŐRSÉG
87-ES BUSZJÁRAT
FIGYELEM! TÉRFIGYELŐ KAMERA
INGYENES KÉSZPÉNZFELVÉTEL
TÉRFIGYELŐ KAMERA - ÉLŐ
TAXI
TÉRFIGYELŐ KAMERA - TAXI
TAXI
Igaza van. Ezt sürgősen hagyja abba!
Köszönjük. Van pár kinevezési meghallgatásunk
az elnök által nagykövetnek előterjesztett személyekről.
Mielőtt végigmennénk a jelöltek listáján,
előzetesen bejelentem, hogy elhalasztottuk
Katherine Newman brit nagyköveti kinevezésének értékelését.
És most átadom a szót a bizottság
kaliforniai tagjának.
Köszönöm, Szenátor úr. Jó estét!
Szeretném… a…
Mondd el az igazat, Katherine,
vagy a fiad halálát az egész világ végignézheti!
Mondd el az igazat!
MONDD EL AZ IGAZAT!
A feliratot fordította: Varga Attila